Stolné umývačky riadu sú síce praktické, no limitované vnútorným priestorom. Väčšie taniere či hrnce sa sem nezmestia, a tak vám neostáva nič iné, len ich umyť ručne v kuchynskom dreze. Pri ručnom umývaní riad neumývajte pod tečúcou vodou, ale v napustenom dreze a riad potom len opláchnite. Takýmto spôsobom umývania vám spotreba vody dokáže klesnúť až o pätinu. Ak chcete pri ručnom umývaní riadu ušetriť ešte viac, možnosťou je dať si nainštalovať úsporné drezové batérie (tzv. perlátory), s ktorými viete regulovať prietok vody. Za vhodnú alternatívu sa považujú tiež kuchynské batérie s takzvanou sprškou, ktoré uľahčia umývanie veľkých nádob (napr. plechov, pekáčov, veľkých hrncov a podobne). Pri ručnom umývaní nezabúdajte na hygienickosť. Je dôležité, aby ste špongie a utierky nechali úplne vysušiť po každom použití a pravidelne ich menili aspoň raz za týždeň.\r